**Obrazloženje izmjene:**

Ministarstvo poljoprivrede je dana 20.01.2022. godine objavilo poziv za dostavu ponuda u postupku jednostavne nabave ev. broj 190/2022/JN Usluga centralnog upravljanja u IT sustavu za doniranje hrane za period od 1.2.2022. do 1.2.2023.

Dana 26.01.2022. godine u prilogu IV - Kriteriji ekonomski najpovoljnije ponude (ENP) Naručitelj je uočio slučajnu pogrešku nastalu tijekom tipkanja. Pogreška je uočena u *Tablici 1 – Specifične kompetencije kao dodatni kriteriji za odabir ekonomski najpovoljnije ponude* gdje je za suradnika na projektu navedeno da će Naručitelj dodijeliti maksimalnih 10 bodova ukoliko u poslovima iz područja problematike prekomjernog bacanja hrane i preraspodjele hrane socijalno ugroženim osobama posjeduje iskustvo od 3 (plus jedan dan) na više godina.

Naime, suradniku na projektu Naručitelj će dodijeliti maksimalnih 10 bodova ukoliko u poslovima iz područja problematike prekomjernog bacanja hrane i preraspodjele hrane socijalno ugroženim osobama posjeduje iskustvo od 5 (plus jedan dan) na više godina.

**PRILOG IV– KRITERIJI EKONOMSKI NAJPOVOLJNIJE PONUDE (ENP) - izmjena**

Kriterij za odabir ponude je **ekonomski najpovoljnija ponuda (ENP).**

Kriteriji ekonomski najpovoljnije ponude redom su navedeni prema važnosti i udjelu u konačnom izračunu.

Najpovoljnija ponuda odabrat će se na temelju kriterija ekonomski najpovoljnije ponude, koja je sastavljena od dobivenih bodova za kriterij cijena ponude i dobivenih bodova za kriterij specifično iskustvo stručnjaka.

Naručitelj će odabrati najpovoljniju ponudu na temelju sljedećih kriterija:

|  |  |  |
| --- | --- | --- |
| **Br.** | **Kriterij** | **Maksimalni broj bodova** |
| 1. | Cijena ponude | 70 |
| 2. | Specifično iskustvo stručnjaka | 30 |
| **Ukupno** | 100 |

Ekonomski najpovoljnija ponuda utvrđuje se relativnim modelom temeljem navedenih kriterija i njihovog relativnog značaja pretvorenog u bodove. Bodovi za navedene kriterije iskazuju se na dvije decimale.

Ako su dvije ili više valjanih ponuda jednako rangirane nakon bodovanja ponuda prema zadanim kriterijima ekonomski najpovoljnije ponude, Naručitelj će odabrati ponudu koja je zaprimljena ranije.

 Ekonomski najpovoljnija ponuda je ona ponuda koja ostvari najviše bodova.

Izračun ekonomski najpovoljnije ponude prema formuli:

**UB = CP + Pk**

|  |  |
| --- | --- |
| **UB** | Ukupan broj ostvarenih bodova |
| **CP** | Cijena ponude |
| **Pk** | Specifično iskustvo stručnjaka |

1. **Cijena ponude (Financijski kriterij)**

Ponuda s najnižom cijenom dobiva 70 (sedamdeset) bodova, dok se ostale ponude boduju prema formuli:

**CP=(X1/X2)\*70**

|  |  |
| --- | --- |
| **CP** | Ukupan broj bodova za cijenu ponude  |
| **X1** | Najniža cijena od svih valjanih ponuda |
| **X2** | Cijena ponude koja je predmet ocjene |

1. **Specifično iskustvo stručnjaka (Nefinancijski kriterij)**

Dodatni kriteriji za odabir ekonomski najpovoljnije ponude specifično iskustvo predloženih stručnjaka. Maksimalni broj bodova koji ponuditelj može dobiti po ovom kriteriju je 30 (trideset), a dodijelit će se sukladno navedenom u tablici 1.

Bodovi za kriterij iskustva (PK) izračunavaju se kao zbroj bodova dodijeljenih za svaki podkriterij.

**PK = K1 + K2 + K3**

pri čemu je:

K1 - Broj godina iskustva voditelja projekta u poslovima iz područja problematike prekomjernog bacanja hrane i preraspodjele hrane socijalno ugroženim osobama – 10 bodova

K2 – Broj godina iskustva suradnika na projektu u poslovima iz područja problematike prekomjernog bacanja hrane i preraspodjele hrane socijalno ugroženim osobama – 10 bodova

K3 - iskustvo suradnika na projektu u poslovima iz područja prodaje i akvizicije ili sličnih poslova – 10 bodova

**Tablica 1** – Specifične kompetencije kao dodatni kriteriji za odabir ekonomski najpovoljnije ponude

| Redni broj | Ključni stručnjaci ponuditelja | Godine iskustva | Bodovi | Ukupno maksimalan broj bodova |
| --- | --- | --- | --- | --- |
| **Voditelj projekta** |
| 1. | K1 - Broj godina iskustva voditelja projekta u poslovima iz područja problematike prekomjernog bacanja hrane i preraspodjele hrane socijalno ugroženim osobama | Od 3 (plus jedan dan) do 6 godina | 3 | 10 bodova |
| Od 6 (plus jedan dan) do 9 godina | 6 |
| 9 (plus jedan dan) godina i više godina | 10 |
| **Suradnik na projektu** |
| 2. | K2 - Broj godina iskustva suradnika na projektu u poslovima iz područja problematike prekomjernog bacanja hrane i preraspodjele hrane socijalno ugroženim osobama  | Od 1 (plus jedan dan) do 3 godina | 3 | 10 bodova |
| Od 3 (plus jedan dan) do 5 godina | 6 |
| Od 5 (plus jedan dan) na više godina | 10 |
| 3. | K3 - iskustvo suradnika na projektu u poslovima iz područja prodaje i akvizicije ili sličnih poslova | Da | 10 | 10 bodova |
| Ne | 0 |

**U svrhu dokazivanja specifičnog iskustva predloženih stručnjaka, ponuditelj je dužan u ponudi, uz životopise, dostaviti** **izjavu iz Priloga VI.**

**Ukoliko isti nisu dostavljeni ili iz njih nije razvidno traženo specifično iskustvo za nekog/neke od propisanih stručnjaka, Naručitelj neće dodijeliti bodove za tog/te stručnjake po propisanom nefinancijskom kriteriju.**

Naručitelj zadržava pravo provjere svih podataka navedenih u dostavljenim dokumentima.